Filmi i ri "Chi-raq" për forcën e gruas
Filmi shtjellon forcën e gruas për të shuar konfliktet e bandave në një lagje të Çikagos
Në një lagje të Çikagos ka plasur dhuna. Gratë dhe të dashurat e pjesëtarëve në dy banda rivale, Spartanët dhe Trojanët, shohin para syve dhunë dhe vrasje, të cilat u marrin jetën njerëzve të tyre të dashur. Por, atyre u shteron durimi kur vritet nga një plumb qorr një vajzë 11-vjeçare që po luante përjashta. Të nxitura nga Lisistrata, gruaja e Chiraq-uk, kreut të bandës Spartanët, gratë vendosin të veprojnë. Filmi analizon forcën e gruas për të ndalur dhunën. Ashtu si komedia greke Lisistrata, skenari i filmit është shkruar në vargje. Regjisori Spike Lee thotë për Zërin e Amerikës se bojkoti seksual kundër luftës nuk është diçka qesharake, por një zgjidhje e provuar në realitet. Filmi shtjellon tema politike e sociale, që nga varfëria, papunësia, racizmi dhe nevojën për kontrollin e armëve. thotë regjizori Lee. Filmi kritikon Shtetet e Bashkuara për financimin e dy luftrave jashtë vendit, pa u marrë me dhunën në vend. Por, kineasti e pranon që terrorizmi ndërkombëtar është një sfidë serioze: Ashtu si komedia e Aristofanit 2500 vjet më parë, filmi përmban një mesazh mijëravjeçar për fuqinë e gruas për shuarjen e konflikteve.